**Prilog I.**

DOKUMENTACIJA ZA PODNOŠENJE PRIJAVE PROJEKTA ZA TIP OPERACIJE 1.1.2. POVEĆANJE DODANE VRIJEDNOSTI POLJOPRIVREDNIM PROIZVODIMA M 1.1.2–3/19

|  |  |
| --- | --- |
| **I.** | **OBAVEZNA DOKUMENTACIJA ZA SVE NOSITELJE PROJEKATA**  ***Napomena:***  *Svi dokumenti navedeni u popisu moraju biti priloženi u prijavi projekta prema redoslijedu (r. br. 1. – 19.)*  *Svi dokumenti moraju biti originali ili preslike ovjerene od strane javnog bilježnika.*  *Nositelj projekta može od LAG-a zatražiti povrat originalne dokumentacije.* |
| **1.** | **Prijavni obrazac A., potpisan i ovjeren\*.**  *Pojašnjenje:*  *Preuzmite predložak Prijavnog obrasca (Obrazac A. – sastavni dio Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite (OPG koji nema žig može samo potpisati) te zajedno s propisanom dokumentacijom (navedenom u točkama 2. – 19.) dostavite na način i u rokovima kako je propisano LAG Natječajem.*    *NAPOMENA: U slučaju da prijavni obrazac nije dostavljen ili nije ovjeren i potpisan od strane nositelja OPG-a ili odgovorne osobe, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **2.** | **Izvadak iz nadležnih registara/upisnika i/ili vlastite interne akte/propise (npr. statute) kojim se dokazuje da nositelj projekta ima sjedište na području LAG obuhvata.**  *Pojašnjenje***:**  *Nositelji projekata (ostale pravne osobe koji nisu trgovačka društva, zadruge, proizvođačke organizacije, udruge, ustanove) dostaviti izvadak iz nadležnih registara/upisnika i/ili vlastite interne akte/propise (npr. statute) iz kojih je vidljivo sjedište nositelja projekta. Podružnice/ispostave pravnih osobe nisu prihvatljive kao nositelji projekata.* |
| **3.** | **Preslika osobne iskaznice nositelja projekta (nositelja OPG-a/vlasnika obrta/odgovorne osobe u pravnoj osobi).**  *Pojašnjenje:*  *Dostavite obostranu presliku osobne iskaznice koja mora biti važeća na dan podnošenja prijave**projekta (nije potrebna ovjera kod javnog bilježnika). U slučaju da je osobna iskaznica u postupku izdavanja, dostavite Potvrdu o podnesenom Zahtjevu za izdavanje osobne iskaznice te navedite razloge promjene podataka na osobnoj iskaznici.* |
| **4.** | **Obrazac B. Plan nabave/Tablica troškova i izračuna potpore.\***  *Pojašnjenje:*  *Predložak Plana nabave/Tablica troškova i izračun potpore (Obrazac B. – sastavni dio Natječaja) potrebno je popuniti u skladu s pojašnjenjima i uputama koji su njegov sastavni dio. Obrazac se dostavlja u papirnatome ili elektroničkom obliku (DVD ili CD s oznakom R:CD/R, DVD/R). U svrhu podnošenja prijave projekta nositelj projekta popunjava samo prvi dio - Plan nabave.*  *NAPOMENA: U slučaju da plan nabave nije dostavljen u papirnatome ili elektroničkome obliku, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **5.** | **Obrazac C. Izjava o povezanim/partnerskim poduzećima. \***  ***Pojašnjenje****:*  *Preuzmite predložak (Obrazac C. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).*  *NAPOMENA: Obrazac ispunjavaju svi nositelji projekata, neovisno o svom pravnom statusu. U slučaju da Izjava nije dostavljena ili nije ovjerena i potpisana od strane nositelja OPG-a ili odgovorne osobe, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **6.** | **Potvrda o podacima evidentiranim u matičnoj evidenciji Hrvatskog zavoda za mirovinsko osiguranje (HZMO) ili E-knjižica (ERPS, elektronički zapis) ne starija od 30 dana na dan podnošenja prijave projekta.**  *Pojašnjenje:*    *Dokument su obvezni dostavljati:*   1. *pravne osobe (početnici i proizvođačke organizacije)*  * *dokument mora glasiti na zaposlenika temeljem kojeg nositelj projekta dokazuje uvjet da ima najmanje jednu zaposlenu osobu u trenutku podnošenja prijave projekta*  1. *fizičke osobe (obrti/OPG-i)*  * *dokument mora glasiti na vlasnika obrta ili nositelja obiteljskog poljoprivrednog gospodarstva* |
| **7.** | **Potvrda Porezne uprave iz koje je razvidno da nositelj projekta ima podmirene odnosno uređene financijske obveze prema državnom proračunu Republike Hrvatske, ne starija od 30 dana na dan podnošenja prijave projekta, ovjerena od strane Porezne uprave ili u obliku elektroničkog zapisa (e-Potvrda).**  *Pojašnjenje:*  *Potvrda porezne uprave iz koje je razvidno da nositelj projekta ima podmirene odnosno uređene financijske obveze prema državnom proračunu Republike Hrvatske obvezna je za sve nositelje projekata. U potvrdi ne smije biti naveden dug.* |
| **8.** | **Godišnji financijski izvještaj za 2017. godinu *(Obrazac GFI-POD)* s potvrdom o primitku dokumentacije od FINA-e. Ako je nositelj projekta već predao Obrazac GFI-POD za 2018. godinu, potrebno je dostaviti Obrazac GFI-POD za 2018. godinu.**  *Pojašnjenje:*  *Dokument su obvezni dostaviti pravne osobe (isključujući početnike i proizvođačke oraganizacije) kojim se dokazuje da nositelj projekta ispunjava uvjet od najmanje jednog zaposlenika prema satima rada u godišnjem financijskom izvještaju poduzetnika za zadnje odobreno računovodstveno razdoblje.* |
| **9.** | **BON-2/SOL-2, ne stariji od 30 dana na dan podnošenja prijave projekta**  *Pojašnjenje:*  *BON-2/SOL-2 mora biti za poslovni račun koji je nositelj projekta naveo u prijavni projekta.* *Nositelj projekta ne smije biti u blokadi ukupno više od 30 dana u proteklih 6 mjeseci, od čega ne više od 15 dana u kontinuitetu uz uvjet da nije u blokadi u trenutku ishođenja BON-2/SOL-2. podnošenja prijave projekta.*  *U slučaju ako je nositelj projekta fizička osoba koja nema otvoren poslovni račun već žiro račun fizičke osobe te sukladno tome od strane banke nije u mogućnosti ishoditi obrazac BON-2/SOL-2, prihvatljiv je dokument izdan od banke koji sadrži sve navedene podatke za provjeru predmetnog uvjeta.* |
| **10.** | **Potvrda o upisu u Registar poreznih obveznika, ne starija od 30 dana na dan podnošenja prijave projekta, izdana i ovjerena od strane Porezne uprave.**  *Pojašnjenje:*    *Odnosi se na nositelja projekta fizičku osobu (OPG/obrt). Nositelj OPG-a/vlasnik obrta mora biti upisan u Registar poreznih obveznika najmanje godinu dana prije datuma podnošenja prijave projekta. U Potvrdi mora biti naveden datum kada je nositelj projekta - nositelj obiteljskog poljoprivrednog gospodarstva/vlasnik obrta upisan u RPO.* |
| **11.** | **Glavni projekt i/ili Tipski projekt za koji je Ministarstvo graditeljstva i prostornog uređenja donijelo Rješenje o tipskom projektu (uključujući troškovnik projektiranih radova/instalacija/opreme koji su dio građenja kao sastavni dio Glavnog projekta/Tipskog projekta), ovjeren i potpisan od strane ovlaštenog projektanta ili Izjava ovlaštenog projektanta kojom potvrđuje da za predmetno ulaganje u građenje građevina i radova sukladno Zakonu o gradnji i Pravilniku o jednostavnim i drugim građevinama i radovima nije potrebno izraditi glavni projekt**  **i**  **Tehnološki projekt koji sadrži opis ulaganja i proizvodnog procesa, postojeće i planirane kapacitete objekta (gdje je primjenjivo), izrađen, potpisan i ovjeren od strane osobe odgovarajuće struke.**  **U slučaju da Glavni/Tipski projekt ne sadrži troškovnik projektiranih radova /instalacija/opreme koji su dio građenja, troškovnik je potrebno izraditi i priložiti ga uz Glavni/Tipski projekt. Troškovnik mora biti izrađen, potpisan i ovjeren od strane ovlaštenog projektanta.**  ***Pojašnjenje:***  ***Svu navedenu dokumentaciju potrebno je dostaviti u slučaju****:*   * ***građenja*** *(izgradnja novog/rekonstrukcija postojećeg objekta za koje je sukladno Zakonu o gradnji i Pravilniku o jednostavnim i drugim građevinama i radovima potrebno izraditi projektnu dokumentaciju i ishoditi Građevinsku dozvolu)* ***i opremanja objekta*** * ***građenja*** *(izgradnja novog/rekonstrukcija postojećeg objekta za koje je sukladno Zakonu o gradnji i Pravilniku o jednostavnim i drugim građevinama i radovima potrebno izraditi projektnu dokumentaciju i ishoditi Građevinsku dozvolu),* ***kada je predmet ulaganja u prijavi projekta samo opremanje objekta, a građenje nositelj projekta financira vlastitim sredstvima, odnosno građenje nije predmet prijave projekta.***   *U slučaju ulaganja u građenje građevina i radova koji se sukladno Zakonu o gradnji i Pravilniku o jednostavnim i drugim građevinama i radovima mogu graditi/izvoditi bez glavnog propjekta, potrebno je u dostaviti Izjavu potpisanu i ovjerenu od strane ovlaštenog projektanta kojom se potvrđuje da se ulaganje može provesti bez glavnog projekta. Izjava se mora odnositi na predmetno ulaganje i konkretnu lokaciju zahvata te se mora pozivati na odgovarajuće članke, stavke i točke Zakona o gradnji, Pravilnika o jednostavnim i drugim građevinama i radovima.*  ***Samo Tehnološki projekt:***   * ***u slučaju građenja građevina*** *i izvođenja radova za koje je sukladno Pravilniku o jednostavnim i drugim građevinama i radovima potrebno izraditi projektnu dokumentaciju, a nije potrebno ishoditi glavni projekt i/ili Građevinsku dozvolu, nositelj projekta za predmetno građenje građevina i izvođenje radova nije u obvezi dostaviti projektnu dokumentaciju, već samo Tehnološki projekt.* * ***u slučaju ulaganja samo u opremanje*** *postojećeg objekta koje ne uključuje ulaganje u građenje sukladno Zakonu o gradnji i Pravilniku o jednostavnim i drugim građevinama i radovima, potrebno je dostaviti samo Tehnološki projekt.*   ***Projektna dokumentacija mora se odnositi na prijavljeno ulaganje i lokaciju koja je predmet prijave projekta. Potrebno je istu u elektroničkom obliku (DVD ili CD s oznakom R:CD/R, DVD/R) dostaviti scan originala dokumenata sa svim dijelovima istog.*** |
| **12.** | **Dokumentacija kojom se dokazuje stručna osposobljenost nositelja projekta za bavljenje preradom.**  ***Pojašnjenje:***  ***U svrhu dokazivanja stručne osposobljenosti nositelja projekta za bavljenje preradom, nositelj OPG-a; odgovorna osoba ili jedan od stalno zaposlenih u obrtu/pravnoj osobi*** *mora imati* ***najmanje završen tečaj stručnog osposobljavanja/obrazovanja******(formalni tečajevi iz područja povezanog s predmetom ulaganja koje provode učilišta ili tečajevi financirani iz Mjere 1 Programa ruralnog razvoja****) odnosno obrazovanje iz područja biotehničkih znanosti ili veterinarske medicine* ***ili*** *mora imati radno iskustvo iz tog područja u trajanju najmanje 2 godine. Nositelj projekta mora dokazati stručnu osposobljenost za bavljenje preradom u trenutku podnošenja priojave projekta sljedećom dokumentacijom:*   * **Uvjerenje/Potvrda o osposobljavanju nakon završenog tečaja stručnog osposobljavanja /obrazovanja (formalni tečajevi iz područja povezanog s predmetom ulaganja koje provode učilišta ili tečajevi financirani iz Mjere 1 Programa ruralnog razvoja), izdano od nadležne institucije ili** * **Svjedodžba srednje škole iz područja biotehničkih znanosti ili veterinarske medicine ili** * **Diploma visokog učilišta iz područja biotehničkih znanosti ili veterinarske medicine ili** * **Dokaz o radnom iskustvu iz područja biotehničkih znanosti ili veterinarske medicine u trajanju od najmanje 2 godine: Ugovor o radu i Potvrda o podacima evidentiranim u matičnoj evidenciji HZMO (potpisana i ovjerena od HZMO-a ili e-Potvrda HZMO-a) iz kojih je razvidno radno iskustvo nositelja OPG-a; odgovorne osobe ili jednog od stalno zaposlenih u obrtu/pravnoj osobi u trajanju od najmanje 2 godine u navedenom području.**   **Ako nositelj projekta pravna osoba/obrt stručnu osposobljenost za bavljenje preradom dokazuje na ime zaposlenika, potrebno je dostaviti i Ugovor o radu na puno radno vrijeme na neodređeno sklopljen između zaposlenika i nositelja projekta kao dokaz da je isti stalni zaposlenik nositelja projekta.**  *U slučaju da nositelj projekta stručnu osposobljenost za bavljenje preradom ne može dokazati u trenutku podnošenja prijave projekta isto je obvezan dokazati najkasnije prilikom podnošenja konačnog zahtjeva za isplatu (uz zahtjev za isplatu zadnje rate ili kod jednokratne isplate).* |
| **13.** | **Izjava nositelja projekta o nemogućnosti odbitka pretporeza ovjerena i potpisana od strane nositelja projekta.**  *Pojašnjenje:*  *Preuzmite predložak Izjave (Prilog IV. Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite te ga dostavite.*  *Izjavu je potrebno dostaviti ako nositelj projekta nema mogućnost odbitka pretporeza za isporuke dobara i usluga po osnovi ulaganja za koje se traže sredstva potpore putem prijave projekta.*  *Nositeljima projekta koji ne dostave Izjavu trošak PDV-a neće biti odobren kao prihvatljiv trošak.* |
| **14.** | **Rješenje o priznavanju proizvođačke organizacije izdano od strane Ministarstva poljoprivrede.**  *Pojašnjenje:*  *Nositelji projekata koji nisu proizvođačke organizacije nisu obvezni dostavljati navedeni dokument.*  *Proizvođačke organizacije registirane kao udruge nisu prihvatljive kao nositelji projekta.* |
| **15.** | **Rješenje o upisu u Upisnik registriranih subjekata i objekata koje vodi uprava nadležna za poslove sanitarne inspekcije pri središnjem tijelu državne uprave nadležne za poslove zdravstva.**  ***Pojašnjenje:***  *Dokument je potrebno dostaviti za ulaganja u objekte za poslovanje s hranom neživotinjskog podrijetla u slučaju:*  *- korisnika OPG-a kod kojeg registracija djelatnosti prerade nije vidljiva iz Upisnika dopunskih djelatnosti i*  *- samostalnog ulaganja u građenje/rekonstrukciju i/ili opremanje objekata za prodaju i prezentaciju vlastitih poljoprivrednih proizvoda ili laboratorija koji su u funkciji djelatnosti prerade*  *U protivnome, dokument nije potrebno dostavljati.* |
| **II.** | **OSTALA DOKUMENTACIJA ZA BODOVANJE ZAHTJEVA ZA POTPORU sukladno kriterijima odabranog LAG-a „Istočna Istra“iz LRS** |
| **16.** | **Obrazac D.- Izjava o veličini poduzeća**  ***Pojašnjenje:***  *Preuzmite predložak (Obrazac D.-* **Izjava o veličini poduzeća** *sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nama žig može samo potpisati).*  *NAPOMENA: Obrazac ispunjavaju svi nositelji projekta, osim proizvođačke organizacije/zadruge* |
| **17.** | **Potvrdnica (certifikat) od ovlaštenog kontrolnog tijela**  ***Pojašnjenje:***  *U svrhu dokazivanja ulaganja u preradu proizvoda iz ekološkog uzgoja dostaviti Potvrdnicu (certifikat) od ovlaštenog kontrolnog tijela važeću u trenutku podnošenja prijave projekta.* |
| **18.** | **Dokumentacija kojom se dokazuje da se projektom uvodi inovativni tehničko-tehnološki proizvod/proces\***  ***Pojašnjenje:***  *Ako korisnik projektom koji je predmet prijave projekta uvodi inovativni tehničko-tehnološki proizvod/proces, potrebno je dostaviti sljedeću dokumentaciju:*  *▪ Dokaz o priznanju patenta izdan od nadležne institucije i/ili*  *▪ Dokaz o nagradi na sajmovima inovacija (domaćim i stranim) i/ili*  *▪ Dokaz o zaštićenom intelektualnom vlasništvu izdan od nadležne institucije ili postoji objašnjena strategija zaštite intelektualnog vlasništva*  *Priznati patent/nagrade/zaštićeno intelektualno vlasništvo/objašnjena strategija zaštite intelektualnog vlasništva mora se odnositi na tehničko-tehnološki proizvod/proces koji je predmet projekta (ulaganja) prijavljenog u prijavi projekta.*  *▪ U prijavi projekta potrebno je navesti koji je to inovativno tehničko-tehnološki proizvod/proces te obrazložiti na koji način je isti inovativan i povezan s projektom (ulaganjem) prijavljenim u prijavi projekta.* |
| **19.** | **Potvrda o teritorijalnoj pripadnosti katastarske čestice naselju izdana od Državne geodetske uprave nakon objave Natječaja potpisana i ovjerena od strane djelatnika Državne geodetske uprave.**  ***Pojašnjenje:***  *Potvrda o teritorijalnoj pripadnosti katastarske čestice naselju izdana od Državne geodetske uprave nakon objave Natječaja te potpisana i ovjerena od strane djelatnika Državne geodetske uprave mora obuhvaćati katastarsku/e česticu/e na kojem/kojima se provodi ulaganje sukladno projektno-tehničkoj ili drugoj dokumentaciji iz Prijave projekta navedene u Obrascu A – Prijavnom obrascu u točki II.3.4. i II.3.5. i obvezna je za sve nositelje projekata.*  *NAPOMENA: Radi utvrđivanja naselja u kojem se nalaze katastarske čestice, a na kojima se ulaganje provodi, traži se Potvrda o teritorijalnoj pripadnosti katastarske čestice* |
|  | **NAPOMENA: Obvezna dokumentacija za koju nije moguća dopuna\*** |
|  | **NAPOMENA: U slučaju potrebe LAG „Istočna Istra“ tijekom administrativne obrade prijave projekta zadržava pravo zatražiti od nositelja projekta dokument koji nije propisan Natječajem.** |